V. Veteška, podpredseda NR SR: (2004-06-23):
P. Biroš, poslanec: Vážený pán podpredseda, vážené kolegyne, kolegovia, dovoľte, aby som predložil spoločnú správu Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre financie, rozpočet a menu o výsledku prerokovania návrhu správy o hospodárení s fondmi a účtovnej uzávierky Všeobecnej zdravotnej poisťovne za rok 2003, ktorú máte pred sebou ako tlač 678. Predseda Národnej rady Slovenskej republiky svojím rozhodnutím č. 654 zo 14. apríla tohto roku pridelil návrh správy o hospodárení s fondmi a účtovnú závierku Všeobecnej zdravotnej poisťovne za rok 2003 Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre zdravotníctvo na prerokovanie 11. júna 2004. Predseda Národnej rady Slovenskej republiky vo svojom rozhodnutí určil ako gestorský výboru Výbor Národnej rady Slovenskej republiky pre zdravotníctvo s tým, že výbor predloží na rokovanie Národnej rady Slovenskej republiky spoločnú správu o priebehu a výsledkoch rokovania k predmetnému návrhu spolu s návrhom uznesenia Národnej rady Slovenskej republiky. Obidva výbory Národnej rady Slovenskej republiky prerokovali návrh správy o hospodárení s fondmi a účtovnú závierku Všeobecnej zdravotnej poisťovne za rok 2003 v stanovenom termíne. Výbor Národnej rady Slovenskej republiky pre financie, rozpočet a menu prerokoval predložený návrh 10. júna 2004. Výbor svojím uznesením č. 383 vyjadril súhlas s predloženým návrhom s tým, že celková tvorba fondov dosiahla výšku 45 894 467 000 Sk. Použitie fondov. Výdavky dosiahli výšku 52 13 373 000 Sk. V tom základný fond zdravotného poistenia použil prostriedky vo výške 49 742 234 000 Sk, rezervný fond 174 001 000 slovenských korún. Účelový fond 653 781 000 Sk a správny fond použil prostriedky vo výške 1 441 881 000 Sk. Mimofondové použitie bolo 1 476 000 Sk. Bilancia fondov Všeobecnej zdravotnej poisťovne za rok 2003 dosiahla výšku 6 118 906 000 Sk. Výbor Národnej rady Slovenskej republiky pre financie, rozpočet a menu odporučil Národnej rade Slovenskej republiky návrh správy o hospodárení s fondmi a účtovnú závierku Všeobecnej zdravotnej poisťovne za rok 2003 schváliť. Výbor Národnej rady Slovenskej republiky pre zdravotníctvo prerokoval návrh správy o hospodárení s fondami a účtovnú závierku Všeobecnej zdravotnej poisťovne za rok 2003 dňa 11. júna 2004. Výbor súhlasil s návrhom správy o hospodárení s fondami a účtovnou závierkou Všeobecnej zdravotnej poisťovne za rok 2003 s tým, že celková tvorba fondov dosiahla výšku 45 894 467 000 Sk. Použitie fondov. Výdavky dosiahli výšku 52 013 373 000 Sk. V tom základný fond zdravotného poistenia použil prostriedky vo výške 49 742 234 000 Sk, rezervný fond 174 001 000 Sk, účelový fond 653 781 000 Sk a správny fond použil prostriedky vo výške 1 441 881 000 Sk. Mimofondové použitie 1 476 000 Sk. Bilancia fondov Všeobecnej zdravotnej poisťovne za rok 2003 dosiahla výšku 6 118 906 000 Sk. Výbor Národnej rady Slovenskej republiky pre zdravotníctvo odporučil Národnej rade Slovenskej republiky návrh správy o hospodárení s fondmi a účtovnú závierku Všeobecnej zdravotnej poisťovne za rok 2003 schváliť. Výbor Národnej rady Slovenskej republiky pre zdravotníctvo ako gestorský výbor sa oboznámil s výsledkom rokovania vo Výbore Národnej rady Slovenskej republiky pre financie, rozpočet a menu a na základe stanovísk výborov odporučil Národnej rade Slovenskej republiky predloženú správu o hospodárení s fondmi a účtovnú závierku všeobecnej zdravotnej poisťovne za rok 2003 schváliť a prijať uznesenie uvedené v prílohe tejto správy. Skončil som, pán predsedajúci. Poprosím, otvorte rozpravu.